Case ID: 1113275
Sentence 0: TƏSVİRİ HİSSƏ İddiaçı cavabdeh Dövlət Sosial Müdafiə Fondunun Ağdaş rayon şöbəsinəqarşı iddia ərizəsi ilə Şəki İnzibati-İqtisadi Məhkəməsinə müraciət edərək, Azərbaycan Respublikasının ərazi bütövlüyü uğrunda gedən döyüş əməliyyatlarında iştirak etdiyinə görə ona Azərbaycan Respublikası Səfərbərlik və Hərbi Xidmətə Çağırış üzrə Dövlət Xidməti tərəfindən xx.xx.2019-cu il tarixli, 00875 nömrəli müharibə veteranı vəsiqəsinin verildiyini və xx.xx.2019-cu ildən etibarən ona müharibə veteranları üçün nəzərdə tutulan müavinətin ödənilməyə başladığını, bundan sonra həmin müavinətin xx.xx.2016-cı ildən xx.xx.2019-cu ilədək olan müddət üçün ona birdəfəlik ödənilməsi məqsədi ilə DSMF-nun Ağdaş rayon şöbəsinə müraciət etdiyini, sonuncu, xx.xx.2019-cu il tarixli məktubla müavinət almaq hüququ müharibə veteranı vəsiqəsinin verildiyi tarixdən yarandığından, xx.xx.2019-cu ildən müavinətin təyin edildiyinə istinad etməklə, müraciətdən imtina etdiyini bildirərək, müavinətin xx.xx.2016-cı ildən xx.xx.2019-cu ilədək olan müddət üçün ödənilməsi öhdəliyinin cavabdehin üzərinə qoyulması barədə qərar qəbul edilməsini xahiş etmişdir.